பின்புறமிருந்த தலையணையில் சாய்ந்துகொண்டு, வெற்றிலைச் செல்லத்தைப் பக்கத்தில் இழுத்து வைத்துக்கொண்டு, வெற்றிலை போட ஆரம்பித்தார். அதுவும் ஒரு கலை - அவருக்கு. தெரு வாசற்படியில் யாரோ வருவதுபோல் காலடிச் சப்தம். "சிங்காரம்!" என்ற குரல். "சுந்தரமா? வா!" அவருடைய நண்பர் சுந்தரம் வந்து பக்கத்தில் உட்கார்ந்து கொண்டு, "என்ன வெளியே போகலாமா? மணி ஐந்திருக்குமே!" என்றார். "வெற்றிலையைப் போடு, முதலில்!" "என்ன, இன்னும் கதையை முடிக்கவில்லையே! ஆரம்பம் வெகு ஜோராய் இருக்கிறது. சீக்கிரம் முடியுங்கள்!"